**Szombathely Megyei Jogú Város Önkormányzata Közgyűlésének**

**…./2025. (……..) önkormányzati rendelete**

**egyes önkormányzati rendeleteknek a Közterület-felügyelet átnevezésével összefüggő módosításáról**

[1] Szombathely Megyei Jogú Város Önkormányzatának Szervezeti és Működési Szabályzatáról szóló 16/2024. (X.10.) önkormányzati rendelet 2025. április 1. napjától hatályba lépő módosítása alapján Szombathely Megyei Jogú Város Polgármesteri Hivatala Hatósági Osztályhoz tartozó belső szervezeti egysége, a Közterület-felügyelet elnevezése – sokoldalú, rendészeti, ellenőrzési, vagyonvédelmi és biztosítási jellegű tevékenységére és komplex feladatellátására tekintettel – „Városrendészet” elnevezésre változik. Emiatt szükségessé vált a helyi jogrendszerben az elnevezés megváltozásának átvezetése, figyelemmel arra, hogy a Városrendészet alapvetően a továbbiakban is közterület-felügyeleti feladatokat lát el.

[2] Szombathely Megyei Jogú Város Önkormányzatának Közgyűlése az Alaptörvény 32. cikk (2) bekezdésében meghatározott eredeti jogalkotói hatáskörében,

a 2. alcím tekintetében a fegyveres biztonsági őrségről, a természetvédelmi és a mezei őrszolgálatról szóló 1997. évi CLIX. törvény 19. § (1) bekezdésében kapott felhatalmazás alapján,

a 3. alcím tekintetében a környezet védelmének általános szabályairól szóló 1995. évi LIII. törvény 46. § (1) bekezdés c) pontjában kapott felhatalmazás alapján,

a 4. alcím tekintetében a Magyarország helyi önkormányzatairól szóló 2011. évi CLXXXIX. törvény 143. § (4) bekezdés d) pontjában kapott felhatalmazás alapján,

az 5. alcím tekintetében a Magyarország címerének és zászlajának használatáról, valamint állami kitüntetéseiről szóló 2011. évi CCII. törvény 24. § (9) bekezdésében kapott felhatalmazás alapján

az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

**1. A közterület használatának szabályairól szóló 2/2011. (I.31.) önkormányzati rendelet módosítása**

**1. §**

A közterület használatának szabályairól szóló 2/2011. (I.31.) önkormányzati rendelet 18. §-ában a „közterület-felügyelet által” szövegrész helyébe a „Polgármesteri Hivatal közterület-felügyeleti feladatokat ellátó belső szervezeti egysége (a továbbiakban: közterület-felügyelet) által” szöveg lép.

**2. A mezei őrszolgálatról szóló 20/2012. (V.10.) önkormányzati rendelet módosítása**

**2. §**

A mezei őrszolgálatról szóló 20/2012. (V.10.) önkormányzati rendelet 2. § (2) bekezdésében a „közterület-felügyelet” szövegrész helyébe a „Polgármesteri Hivatal közterület-felügyeleti feladatokat ellátó belső szervezeti egysége” szöveg lép.

**3. A környezet- és természetvédelem helyi szabályairól szóló 33/2012. (XI.12.) önkormányzati rendelet módosítása**

**3. §**

A környezet- és természetvédelem helyi szabályairól szóló 33/2012. (XI.12.) önkormányzati rendelet 7. § (1) bekezdésében a „közterület-felügyelet” szövegrész helyébe a „Polgármesteri Hivatal közterület-felügyeleti feladatokat ellátó belső szervezeti egysége – a továbbiakban: közterület-felügyelet –” szöveg lép.

**4. A közösségi együttélés alapvető szabályairól, és ezek elmulasztásának, megszegésének jogkövetkezményeiről szóló 24/2013. (VI.6.) önkormányzati rendelet módosítása**

**4. §**

A közösségi együttélés alapvető szabályairól, és ezek elmulasztásának, megszegésének jogkövetkezményeiről szóló 24/2013. (VI.6.) önkormányzati rendelet 3. § (2) bekezdésében a „közterület-felügyelet” szövegrész helyébe a „Polgármesteri Hivatal közterület-felügyeleti feladatokat ellátó belső szervezeti egysége” szöveg lép.

**5. A Szombathely Megyei Jogú Város Önkormányzata által adományozható kitüntetésekről szóló 7/2016. (III.1.) önkormányzati rendelet módosítása**

**5. §**

Szombathely Megyei Jogú Város Önkormányzata által adományozható kitüntetésekről szóló 7/2016. (III.1.) önkormányzati rendelet 43. §-ában a „közterület-felügyelet” szövegrész helyébe a „Polgármesteri Hivatal közterület-felügyeleti feladatokat ellátó belső szervezeti egysége” szöveg lép.

**6. A Szombathely Megyei Jogú Város Önkormányzatának Szervezeti és Működési Szabályzatáról szóló 16/2024. (X.10.) önkormányzati rendelet módosítása**

**6. §**

Szombathely Megyei Jogú Város Önkormányzatának Szervezeti és Működési Szabályzatáról szóló 16/2024. (X.10.) önkormányzati rendelet 4. melléklet 27.1. pontjában a „Közterület-felügyelet” szövegrész helyébe a „Polgármesteri Hivatal közterület-felügyeleti feladatokat ellátó belső szervezeti egysége (a továbbiakban: Közterület-felügyelet)” szöveg lép.

**7. Záró rendelkezések**

**7. §**

Ez a rendelet 2025. április 1. napján lép hatályba.

 **(: Dr. Nemény András :)** **(: Dr. Károlyi Ákos :)**

 **polgármester** **jegyző**